Diari Oficial de la Generalitat Valenciana


Sumari del DOGV 3045, del 29-07-1997 (1997/905207)

Ajuntament de Benifaió. Bases per a la provisió d'una plaça de caporal de la policia local.
-------------------------------------------------------------------------------------------

### Dades del document

Número de DOGV
:   3045

Data del DOGV
:   29-07-1997

Secció del DOGV
:   I. DISPOSICIONS GENERALS

Número del document
:   1997/905207


Data del document
:   01-07-1997

Organisme emissor


Tipus de document
:   Convocatòria

Descriptors 

:   * Benifaió
    * policia
    * administració local
    * concurs administratiu

Ajuntament de Benifaió. Bases per a la provisió d'una plaça de caporal de la policia local.  
Convocatòria d'una plaça de caporal de la Policia Local de la plantilla de personal funcionari de l'Ajuntament de Benifaió, oferida per torn de mobilitat.  
D'acord amb el Decret de l'Alcaldia nº 441, de data 1 de juliol de 1997, es convoca procediment selectiu per a proveir l'esmentada plaça que es regirà per les bases aprovades pel Plenari de l'Ajuntament, en la sessió del dia 24 de juny de 1997, que tot seguit es transcriuen:  
Bases per a la provisió en propietat d'una plaça de caporal de la policia Local de la plantilla de funcionaris de l'Ajuntament de Benifaió, oferida en torn de mobilitat a través de concurs de mèrits.  
Primera. Objecte, denominació i característiques de la plaça que es convoca  
L'objecte d'esta convocatòria és la provisió en propietat d'una plaça de caporal de la Policia Local, enquadrada en la plantilla de personal funcionari d'est Ajuntament, que ha quedat vacant després de realitzar-se el procediment selectiu de promoció interna, que es va regir per les bases aprovades per l'Ajuntament Ple, en sessió celebrada el dia 2 d'abril de 1996, publicades en el BOP nº 131, de data 3-6-96, i DOGV nº 2.746, de data 13-5-96.  
Segona. Sistema de selecció  
El sistema de selecció serà per concurs a través de torn de mobilitat entre els caporals de les policies locals de la Comunitat Valenciana, segons el barem establit en l'annex II de les bases de la convocatòria de promoció interna, d'acord amb l'annex I de l'Ordre de 5 de desembre de 1994, de la Conselleria d'Administració Pública (DOGV nº 2.413, de data 23-12-94), que contempla els següents apartats:  
Titulació acadèmica.  
Grau personal.  
Antiguitat.  
Altres mèrits: Coneixements del valencià i d'un o més idiomes.  
Cursos organitzats per l'IVASP o organisme anàleg.  
Coneixements en administració i gestió de recursos humans i informàtica.  
Entrevista personal.  
Prèviament a la fase de concurs es realitzarà un exercici o una prova psicotècnica aptitudinal i de personalitat, segons el barem establit en l'annex III de l'Ordre de 5 de desembre de 1994, de la Conselleria d'Administració Pública (DOGV nº 2.413, de data 23-12-94), a més del reconeixement mèdic previst en la base tercera. Dites proves seran eliminatòries, amb la qualificació d'apte o no apte.  
Tercera. Requisits dels aspirants  
Per a ser admesos a la realització de les proves selectives els aspirants hauran de tindre els següents requisits referits a l'últim dia de presentació d'instàncies:  
Ser funcionari de carrera, integrat en la subescala de serveis especials, classe policia local i el seus auxiliars, escala bàsica, categoria de caporal, de qualsevol dels municipis de la Comunitat Valenciana, estant en situació de servei actiu en plaça de dita categoria.  
Haver restat, com a mínim, dos anys en el lloc de treball des del que es concursa.  
Que no li falten menys de deu anys per a complir l'edat de jubilació forçosa.  
No patir malaltia o defecte físic que impedisca l'exercici de les funcions pròpies de l'escala i categoria. Per això els aspirants hauran de realitzar reconeixement mèdic en les instal·lacions de Mútua Universal en Benifaió, d'acord amb el quadro d'exclusions mèdiques establides en l'annex II de l'Ordre de 5 de desembre de 1994, de la Conselleria d'Administració Pública (DOGV nº 2.413, de 23 de desembre de 1994), que a continuació s'indica:  
1. Obesitat o primesa manifesta que dificulten o incapaciten per a l'exercici del lloc de treball.  
2. Ull i visió.  
2.1. Agudesa visual amb o sense correcció del 75% de la taula de mesurament.  
2.2. Hemianòpsia completa i absoluta.  
3. Oïda i audició.  
Agudesa auditiva que supose pèrdua entre 3.000 i 4.000 hertzs a 35 decibels o 6.000 hertzs a 45 decibels.  
4. Aparell locomotor.  
Qualsevol patologia òssia d'extremitats que produesquen retraccions o limitacions funcionals de causa muscular o articular.  
5. Aparell cardiovascular.  
Hipertensió arterial mal controlada, no havent de sobrepassar les xifres en repòs i amb repetició de 170 mn/hg en pressió sistòlica i els 95 mn/hg en pressió diestòlica.  
Varius ulceroses. Tromboflebitis. Insuficiències cardíaques severes. Hipertròfia ventricular esquerra descompensada. Infart de repetició.  
6. Aparell respiratori.  
La broncopatia crònica obstructiva. El pneumotòrax espontani (en més d'una ocasió).  
7. Sistema nerviós.  
Epilèpsia, alcoholisme i toxicomanies.  
8. Pell i fàneres.  
Cicatrius que produesquen limitacions funcionals.  
9. Altres processos patològics.  
Malalties immunològiques sistemàtiques.  
Intoxicacions cròniques. Hemopaties greus.   
No haver sigut separat en virtut d'expedient disciplinari de qualsevulla de les administracions o institucions públiques, ni trobar-se suspès en ferm o inhabilitat per a l'exercici de funcions públiques.  
Estar en possessió dels permisos de conducció de vehicles de les classes A-2 i B-2.  
Qualsevol altre requisit que s'establisca per a la promoció interna dels funcionaris de la policia local en les disposicions legals vigents.  
Quarta. Forma i termini de presentació d'instàncies  
Les instàncies sol·licitant prendre part en esta convocatòria s'adreçaran al Sr. alcalde-president de l'Ajuntament de Benifaió, es presentaran en el Registre General de l'Ajuntament o en la forma determinada en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podent utilitzar-se la instància-model que es facilitarà en les oficines municipals situades en la plaça de l'Ajuntament nº 14, planta segona, de 9 a 14 hores, dins el termini de 20 dies naturals a partir del següent al de la publicació de l'extracte de la convocatòria en el Boletín Oficial del Estado.  
A la instància s'acompanyarà:  
Fotocòpia compulsada del document nacional d'identitat.  
Original o fotocòpia compulsada de la documentació que s'aporte per a la valoració de mèrits, que es presentarà en un sobre tancat amb la següent llegenda: "Mèrits concurs provisió plaça de Caporal de la policia local per torn de mobilitat".  
Cinquena. Admissió d'aspirants  
Per a ser admesos a les proves selectives bastarà que els aspirants manifesten en les seues instàncies posseir totes i cada una de les condicions exigides en la base tercera, referides a la data d'expiració del termini de presentació d'instàncies.  
Expirat aquell, per resolució, es declararà aprovada la llista d'admesos i exclosos. Dita resolució es publicarà en el Butlletí Oficial de la Província i al tauler d'edictes de l'Ajuntament, indicarà el termini de deu dies per a subsanació de defectes pels aspirants exclosos. A més, dins l'esmentat termini es podrà presentar qualsevulla reclamació pertinent pels interessats.  
La publicació de dita resolució serà determinant dels terminis a efectes de possibles impugnacions o recursos.  
Els errors de fet podran subsanar-se en qualsevol moment, d'ofici o a petició dels interessats.  
Si no es produeix cap reclamació, suggeriment o petició de subsanació, la resolució provisional esdevindrà definitiva automàticament. En altre cas resoltes les reclamacions i subsanacions, se'n donarà publicitat a través de la publicació al tauler d'edictes de l'Ajuntament o notificant individualment als directament afectats.  
No obstant, si per error material o altra causa extraordinària algun aspirant no hagués figurat en la llista d'exclosos i tampoc no constara en la d'admesos, el tribunal l'admetrà provisionalment a la realització dels exercicis, sempre que ho acredite documentalment, davant ell, mitjançant còpia de la sol·licitud segellada en l'oficina receptora, a proposta del Tribunal reunit a l'efecte amb anterioritat al començament de la reunió per a realitzar la prova psicotècnica, fent-ho constar en acta i s'elevarà a l'Alcaldia que resoldrà definitivament sobre l'admissió o exclusió cosa que comunicarà per al seu coneixement i efectes al Tribunal, notificació als interessats, quedant sense efecte l'exercici de l'aspirant cas que resultara exclòs.  
En la mateixa resolució s'indicarà la composició dels membres del Tribunal, que serà la mateixa establida per al procediment de promoció interna, i s'indicarà el dia, lloc i hora de celebració de la prova psicotècnica.  
Sisena. Tribunal  
El Tribunal cridat a la selecció estarà constituït pels membres que actuaren en el procediment de promoció interna, junt amb la assessora per a la realització de la prova psicotècnica, els quals tindran veu i vot.  
Als efectes d'allò disposat en l'annex IV del Reial Decret 236/88, de 4 de març, el tribunal que actue en esta prova selectiva tindrà la categoria 4ª de les recollides en aquell. El Tribunal no podrà constituir-se ni actuar sense l'existència, com a mínim, de la meitat dels seus membres titulars o suplents indistintament, sent necessària, en qualsevol cas, la del president i del secretari o dels qui els substituesquen.  
Les decisions es prendran per majoria de vots dels membres presents, resolent, cas d'empat, el vot de qui actue com a president.  
Els membres del Tribunal podran ser recusats pels aspirants de conformitat amb allò previst en l'article 28 de la Llei de Règim Jurídic de les Administracions Públiques i del Procediment Administratiu Comú.  
Setena. Relació d'aprovats  
Finalitzada la qualificació dels mèrits aportats pels aspirants, el tribunal farà pública la relació d'aspirants aprovats per rigorós ordre de puntuació aconseguida, i elevarà dita relació a l'Alcaldia-Presidència, enviant a esta, a més, l'acta de l'última sessió, sense que es puga aprovar ni declarar que han superat el procediment selectiu un nombre superior d'aspirants al de places convocades.  
Vuitena. Presentació de documents  
L'aspirant proposat pel tribunal, haurà d'aportar davant la Corporació dins el termini de vint dies hàbils des que es faça pública la relació d'aprovats, els documents acreditatius de les condicions de capacitat i requisits exigits en la base segona d'esta convocatòria:  
Certificat de naixement.  
Certificat/s d'acreditació de ser caporal de la Policia Local en situació de servei actiu i temps de permanència en el lloc de treball.  
Declaració jurada de no haver sigut separat, a través d'expedient disciplinari, del servei de les Administracions Públiques, ni trobar-se suspès en ferm o inhabilitat per a l'exercici de la funció.  
Declaració jurada de no trobar-se incurs en causa d'incompatibilitat o incapacitat.  
Fotocòpia compulsada dels permisos de conduir vehicles de les classes A2 i B2.  
Els qui dins el termini indicat i tret de cas de força major, no presentaren la documentació no podran ser nomenats funcionaris, donant lloc a la invalidesa de la actuació de l'interessat i la nul·litat subsegüent dels actes del tribunal respecte d'ell, sense perjuí de la responsabilitat en què pogués haver incorregut per falsedat en la instància.  
En el supòsit que l'aspirant és exclòs per no presentació o falsedat en la documentació, la proposta es considerarà feta en favor de l'aspirant següent en l'ordre de puntuació, que haja superat la totalitat de les proves selectives d'est concurs de mèrits.  
Novena. Nomenament i presa de possessió  
Complits els requisits precedents, s'efectuarà el nomenament de l'aspirant proposat, qui haurà de prendre possessió del càrrec dins el termini de vint dies a comptar, des del dia següent a aquell en què li siga notificat el nomenament.  
Deu. Incidències  
El tribunal queda facultat per a resoldre els dubtes que es presenten i prendre els acords necessaris per al bon ordre del procés selectiu en tot allò no previst en estes bases.  
Onze. Normativa i recursos  
La convocatòria es regirà en allò no previst per estes bases per allò establit en la Llei 7/1985, de 2 d'abril; Reial Decret Legislatiu 781/1986, de 18 d'abril; Llei 30/1984, de 2 d'agost, de Mesures per a la reforma de la Funció Pública i les seues modificacions posteriors; Reial Decret 896/1991 de 7 de juny; Llei 2/1990, de 4 d'abril, de Coordinació de les Policies Locals de la Comunitat Valenciana; Decret 152/1991, de 29 d'agost, del Consell de la Generalitat Valenciana, i Ordre del conseller d'Administració Pública que la desenrotlla, de 9 de setembre de 1991; Ordre de 5 de desembre de 1994, de la Conselleria d'Administració Pública; Decret Legislatiu de 24 d'octubre de 1995, pel qual s'aprova el text refós de la Llei de Funció Pública Valenciana, i altres disposicions legals vigents en la matèria. La convocatòria, bases, actes administratius que es deriven d'ella i de l'actuació del tribunal podran ser impugnats pels interessats en els casos, formes i terminis establits en la Llei sobre Règim Jurídic de les Administracions Públiques i del Procediment Administratiu Comú.  
Dotze. Publicitat  
Estes bases es publicaran en el Butlletí Oficial de la Província, Diari Oficial de la Generalitat Valenciana i al tauler d'anuncis municipal, i un extracte de la convocatòria s'inserirà en el Boletín Oficial del Estado.  
Cosa que es comunica als efectes oportuns.  
Benifaió, 1 de juliol de 1997.- L'alcalde: Vicente Fort Torregrosa.